[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 14.10.2009

KOM(2009) 543 endelig

MEDDELELSE FRA KOMMISSIONEN TIL RÅDET OG EUROPA-PARLAMENTET

INSTRUMENTET FOR FØRTILTRÆDELSESBISTAND (IPA) DEN FLERÅRIGE VEJLEDENDE FINANSIERINGSPLAN FOR 2011-2013

MEDDELELSE FRA KOMMISSIONEN TIL RÅDET OG EUROPA-PARLAMENTET

INSTRUMENTET FOR FØRTILTRÆDELSESBISTAND (IPA) DEN FLERÅRIGE VEJLEDENDE FINANSIERINGSPLAN FOR 2011-2013

Indledning

Den flerårige vejledende finansieringsplan for instrumentet for førtiltrædelsesbistand (Instrument of Pre-Accession Assistance - IPA) indeholder en redegørelse for, hvilken vejledende fordeling af den samlede IPA-bistand Kommissionen foreslår på grundlag af artikel 5 i IPA-forordningen (forordning (EF) nr. 1085/2006). Finansieringsplanen danner bindeled mellem udvidelsespakkens politiske rammer og budgetprocessen. De flerårige vejledende planlægningsdokumenter, der opstilles for de enkelte modtagerlande og for flerlandeprogrammet med henblik på udbetalingen af førtiltrædelsesbistanden, bygger på den vejledende fordeling i finansieringsplanen.

Finansieringsplanen er baseret på en rullende treårig planlægningscyklus. Under normale omstændigheder forelægges finansieringsplanen for år N, N+1 og N+2 i sidste kvartal af år N-2 som en del af udvidelsespakken; den indeholder et forslag til, hvordan den politiske prioritering, der er fastlagt i pakken, kan realiseres inden for de finansielle rammer. Den her behandlede finansieringsplan vedrører tidsrummet 2011-2013. Den skitserer, hvordan rammebeløbet under førtiltrædelsesbistanden vil blive fordelt pr. land og pr. komponent i nævnte tidsrum, og hvad rammebeløbet bliver for flerlandeprogrammerne og støtteudgifter.

Ligesom de tidligere år bygger den her offentliggjorte flerårige vejledende finansieringsplan på de pågældende landes aktuelle status; planen foregriber således ikke nogen beslutning om, hvilken status de lande, der har indgivet ansøgning om optagelse (Montenegro, Albanien og Island) vil få; hvornår et givet ansøgerland kan forvente at blive optaget; eller hvorvidt Island får adgang til IPA-forordningen[1]. Viser det sig inden den næste årlige offentliggørelse af den flerårige vejledende finansieringsplan i efteråret 2010, at der er indtruffet begivenheder, som nødvendiggør væsentlige ændringer af planen, vil Kommissionen udarbejde en ny version, når det bliver aktuelt. Når et ansøgerland optages som medlem i EU, bortfalder de førtiltrædelsesmidler, det måtte have fået midlertidigt tildelt, fra og med tiltrædelsesåret.

Den overordnede politiske prioritering af førtiltrædelsesbistanden er fastlagt i tiltrædelsespartnerskaberne og de europæiske partnerskaber, de årlige statusrapporter og udvidelsesstrategidokumentet, som indgår i den udvidelsespakke, der hvert år forelægges for Rådet og Europa-Parlamentet.

Den strategiske finansielle planlægning

1. Fordeling af midlerne på de enkelte lande

Udgangspunktet for bevillingerne i 2007 var Kommissionens løfte om, at intet modtagerland ville få tildelt færre midler i 2007 end i 2006, og at Bosnien-Hercegovina og Albanien ikke ville få mindre end det årlige gennemsnit af de midler, som landene hver især modtog mellem 2004 og 2006. Sidstnævnte punkt afspejlede det forhold, at de midler, som var afsat til nævnte lande, var blevet fremrykket til 2004. I IPA-ordningens to første år var udnyttelsen af forpligtelsesbevillingerne tæt på 100 % (inklusive fremførselen til det følgende år af bevillinger, hvorover der var fuldt disponeret).

Tallene for 2008 og videre frem er beregnet på grundlag af bevillingen pr. indbygger, der tidligere er blevet brugt som indirekte målestok for behov og virkninger. Ifølge denne beregning kommer bevillingen pr. indbygger for samtlige potentielle ansøgerlande på Vestbalkan i den nuværende finansielle rammes løbetid til at overstige det gennemsnitsbeløb på 23 EUR (i 2004-priser) pr. indbygger, som de modtog under CARDS-programmet i 2004-2006. Finansieringsbeløbet pr. indbygger ligger højere for Montenegro end for andre potentielle ansøgerlande; dette afspejler den omstændighed, at en ordentlig administration kræver et vist minimumsniveau, uanset landets størrelse. Den samlede fordeling af midlerne på de enkelte lande er blevet overholdt, bortset fra at Kosovo har fået tildelt flere IPA-midler[2]. I 2008 afsatte budgetmyndigheden 60 mio. EUR som led i et større tiltag med det formål at rejse nye midler til støtte for stabilitet og udvikling i Kosovo. Dette beløb blev suppleret med en overførsel af yderligere 60 mio. EUR fra ubrugte bevillinger, der var afsat til makrofinansiel bistand. I 2009 blev der afgivet løfte om yderligere 40 mio. EUR til opfølgning af donorkonferencen i juli 2008.

For ansøgerlandene Kroatien og Den Tidligere Jugoslaviske Republik Makedonien regner man med et beløb pr. indbygger på over 30 EUR (2004-priser). Dette niveau fastholdes i hele perioden for Kroatiens vedkommende. For Den Tidligere Jugoslaviske Republik Makedonien vil finansieringsbeløbet pr. indbygger fortsætte med at stige; dette afspejler den omstændighed, at en ordentlig administration kræver en vis minimumsfinansiering, uanset landets størrelse.

For Tyrkiets vedkommende kan der i tidsrummet 2007-2013 forventes en gradvis stigning i finansieringsbeløbet pr. indbygger som følge af landets størrelse og absorberingskapacitet.

2. Fordeling på komponenter

Der ydes førtiltrædelsesbistand via fem komponenter: I - Omstillingsstøtte og institutionsopbygning; II - Grænseoverskridende samarbejde; III - Regionaludvikling; IV - Udvikling af menneskelige ressourcer.

Komponent I, dvs. omstillingsstøtte og institutionsopbygning, omfatter alle former for institutionsopbygning og investering i forbindelse med EU's gældende ret. Formålet er at hjælpe modtagerlandene til at opbygge den fornødne administrations- og retskapacitet; foranstaltningen omfatter også, alt efter prioriteringen, samarbejdsforanstaltninger, der ikke eksplicit falder ind under en af de øvrige komponenter.

Komponent II, dvs. grænseoverskridende samarbejde, tager sigte på aktiviteter, der gennemføres på tværs af grænserne mellem modtagerlandene indbyrdes og mellem modtagerlandene og medlemsstaterne. Komponenten omfatter også IPA-modtagerlandenes deltagelse i tværnationale og tværregionale EFRU-samarbejdsprogrammer og i givet fald i programmerne vedrørende havområder under ENPI.

Komponent III, dvs. regionaludvikling, er endnu et redskab, som ansøgerlandene kan trække på; det fungerer i den udstrækning, det er muligt, på samme måde som EFRU og samhørighedsfonden, således at modtagerlandene får mulighed for at indstille sig strukturfondsreglerne, som disse er fastsat i reglerne for ekstern bistand.

Komponent IV, dvs. udvikling af menneskelige ressourcer, er også et redskab, som ansøgerlandene kan trække på; formålet er at forberede dem på programplanlægning, samt iværksættelse og administration af Den Europæiske Udviklingsfond inden for rammerne af EU's beskæftigelsesstrategi.

Komponent V, dvs. udvikling af landdistrikter, har til formål at hjælpe ansøgerlandene til at forberede sig på de EU-finansierede programmer for udvikling af landbrugsdistrikter, de får adgang til efter tiltrædelsen; med henblik herpå er førtiltrædelsesbistanden organiseret ved hjælp af systemer, der mest muligt ligner dem, der skal bruges efter tiltrædelsen.

Ved fordelingen af bevillingerne på de forskellige komponenter har man taget behørigt hensyn til, hvor langt fremme de decentrale forvaltningssystemer er, der er nødvendige for implementeringen af komponent III, IV og V i de nuværende ansøgerlande, samt nødvendigheden af, at finansieringen under komponent II afspejler den tilsvarende EFRU-finansiering under kapitel 1b, i den udstrækning den omfatter grænseoverskridende samarbejde med medlemsstaterne.

3. Andre bevillinger

Støtteudgifter

Dette rammebeløb tager sigte på de administrationsomkostninger, der direkte er knyttet til indførelsen af IPA. I 2007, 2008 og 2009 omfatter beløbet også administrationsomkostningerne i forbindelse med udfasningen af den tidligere førtiltrædelsesfinansiering, bl.a. for Bulgarien og Rumænien.

Bevillinger til flerlandeprogrammerne

Formålet med flerlandeprogrammerne under komponent I er at supplere de nationale programmer og at styrke de multilaterale forbindelser til Vestbalkan og Tyrkiet. I dette program sættes der fokus på områder, der er af altafgørende betydning for den europæiske integration og stabiliteten i regionen. Med dette rammebeløb finansierer man programmer, der influerer på hele regionen og/eller programmer, hvor der kan opnås stordriftsfordele ved en tværgående implementering i flere modtagerlande.

Gennem flerlandeprogrammerne ydes der støtte bl.a. til den regionale offentlige forvaltningshøjskole, den centraleuropæiske frihandelsaftale, Det Regionale Samarbejdsråd og den nye civilsamfundsfacilitet. Institutionsopbygning støttes gennem TAIEX-ordningen, hvori der er afsat midler til revision og evaluering af de regionale og nationale programmer, samt til informations- og kommunikationsaktiviteter. En stor del af den regionale og tværgående bevilling afsættes fortsat til dækning af de små og mellemstore virksomheders investeringsbehov, energibesparelser og udvikling af infrastrukturer i nært samarbejde med Den Europæiske Investeringsbank og andre internationale finansieringsinstitutioner. Denne støtte tager udgangspunkt i de drøftelser, der føres vedrørende infrastrukturinitiativet inden for rammerne af den nye investeringsplan for Vestbalkan, hvis formål er at forbedre koordinationen og samarbejdet mellem de forskellige tiltag, der støttes af donorer og internationale finansieringsinstitutioner, der er aktivt engageret på Vestbalkan. Uddannelse prioriteres også højt, hvilket fremgår af, at stipendiebevillingen sættes op.

Fra 2010 vil en del af komponent II, nærmere betegnet deltagelsen i de tværnationale EFRU-programmer, dvs. Middelhavsprogrammet og programmet for Sydøsteuropa, også blive implementeret på et flerlandegrundlag af hensyn til en lettere gennemførelse.

Forklaring på talopstillingen

Tallene i følgende opstilling er anført i EUR i løbende priser . Opstillingen viser bevillingerne pr. land og pr. komponent, samt bevillingerne til flerlandeprogrammer og støtteudgifter. Tallene for 2007 og 2008 og for 2009 og 2010 (ajourførte tal) er medtaget af sammenlignelighedshensyn.

Den flerårige vejledende finansieringsplan : IPA-rammebeløbets fordeling på lande og komponenter i 2011-2013

Regionaludvikling | 45 050 000 | 47 600 000 | 49 700 000 | 56 800 000 | 58 200 000 | 59 348 000 | 62 000 000 |

Udvikling af menneskelige ressourcer | 11 377 000 | 12 700 000 | 14 200 000 | 15 700 000 | 16 000 000 | 16 040 000 | 18 000 000 |

Udvikling af landdistrikter | 25 500 000 | 25 600 000 | 25 800 000 | 26 000 000 | 26 500 000 | 27 268 000 | 27 700 000 |

I ALT | 141 227 000 | 146 000 000 | 151 200 000 | 153 584 594 | 156 528 286 | 159 670 852 | 162 912 269 |

DEN TIDLIGERE JUGOSLAVISKE REPUBLIK MAKEDONIEN |

Omstillingsstøtte og institutionsopbygning | 41 641 613 | 41 122 001 | 39 328 499 | 36 317 068 | 28 803 410 | 28 207 479 | 27 941 228 |

Grænseoverskridende samarbejde | 4 158 387 | 4 077 999 | 4 371 501 | 5 067 526 | 5 124 876 | 5 183 373 | 5 243 041 |

Regionaludvikling | 7 400 000 | 12 300 000 | 20 800 000 | 29 400 000 | 39 300 000 | 42 300 000 | 51 800 000 |

Udvikling af menneskelige ressourcer | 3 200 000 | 6 000 000 | 7 100 000 | 8 400 000 | 8 800 000 | 10 380 000 | 11 200 000 |

Udvikling af landdistrikter | 2 100 000 | 6 700 000 | 10 200 000 | 12 500 000 | 16 000 000 | 19 000 000 | 21 028 000 |

I ALT | 58 500 000 | 70 200 000 | 81 800 000 | 91 684 594 | 98 028 286 | 105 070 852 | 117 212 269 |

Komponent | 2007 | 2008 | 2009 | 2010 | 2011 | 2012 | 2013 |

TYRKIET |

Omstillingsstøtte og institutionsopbygning | 256 702 720 | 256 125 297 | 239 550 810 | 211 312 664 | 228 620 919 | 233 900 336 | 238 325 843 |

Grænseoverskridende samarbejde | 2 097 280 | 2 874 709 | 3 049 190 | 9 587 336 | 9 779 081 | 9 974 664 | 10 174 157 |

Regionaludvikling | 167 500 000 | 173 800 000 | 182 700 000 | 238 100 000 | 293 400 000 | 367 805 000 | 378 000 000 |

Udvikling af menneskelige ressourcer | 50 200 000 | 52 900 000 | 55 600 000 | 63 400 000 | 77 600 000 | 89 930 000 | 96 000 000 |

Udvikling af landdistrikter | 20 700 000 | 53 000 000 | 85 500 000 | 131 300 000 | 172 500 000 | 197 890 000 | 213 000 000 |

I ALT | 497 200 000 | 538 700 006 | 566 400 000 | 653 700 000 | 781 900 000 | 899 500 000 | 935 500 000 |

ALBANIEN |

Omstillingsstøtte og institutionsopbygning | 54 318 790 | 62 117 756 | 71 377 079 | 82 711 421 | 84 301 650 | 85 987 683 | 87 446 037 |

Grænseoverskridende samarbejde | 6 681 210 | 8 582 244 | 9 822 921 | 9 973 173 | 10 126 636 | 10 283 169 | 10 666 232 |

I ALT | 61 000 000 | 70 700 000 | 81 200 000 | 92 684 594 | 94 428 286 | 96 270 852 | 98 112 269 |

BOSNIEN-HERCEGOVINA |

Omstillingsstøtte og institutionsopbygning | 58 136 394 | 69 854 783 | 83 892 254 | 100 688 099 | 102 681 861 | 104 673 499 | 106 870 228 |

Grænseoverskridende samarbejde | 3 963 606 | 4 945 217 | 5 207 746 | 4 696 495 | 4 746 425 | 4 797 353 | 4 942 041 |

I ALT | 62 100 000 | 74 800 000 | 89 100 000 | 105 384 594 | 107 428 286 | 109 470 852 | 111 812 269 |

Komponent | 2007 | 2008 | 2009 | 2010 | 2011 | 2012 | 2013 |

MONTENEGRO |

Omstillingsstøtte og institutionsopbygning | 27 490 504 | 28 112 552 | 28 632 179 | 29 238 823 | 29 843 599 | 30 446 471 | 30 996 035 |

Grænseoverskridende samarbejde | 3 909 496 | 4 487 448 | 4 667 821 | 4 282 690 | 4 310 344 | 4 338 551 | 4 418 687 |

I ALT | 31 400 000 | 32 600 000 | 33 300 000 | 33 521 513 | 34 153 943 | 34 785 022 | 35 414 722 |

SERBIA |

Omstillingsstøtte og institutionsopbygning | 181 496 352 | 179 441 314 | 182 551 643 | 186 206 679 | 189 956 810 | 193 801 948 | 203 101 005 |

Grænseoverskridende samarbejde | 8 203 648 | 11 458 686 | 12 248 357 | 11 751 753 | 11 922 790 | 12 097 244 | 11 630 694 |

I ALT | 189 700 000 | 190 900 000 | 194 800 000 | 197 958 432 | 201 879 600 | 205 899 192 | 214 731 699 |

KOSOVO |

Omstillingsstøtte og institutionsopbygning | 68 300 000 | 184 700 000 | 106 100 000 | 64 484 594 | 65 828 286 | 67 070 852 | 70 712 269 |

Grænseoverskridende samarbejde | 0 | 0 | 0 | 2 815 406 | 2 871 714 | 2 929 148 | 2 987 731 |

I ALT | 68 300 000 | 184 700 000 | 106 100 000 | 67 300 000 | 68 700 000 | 70 000 000 | 73 700 000 |

LANDEPROGRAMMER I ALT |

1 109 427 000 | 1 308 600 006 | 1 303 900 000 | 1 395 818 321 | 1 543 046 687 | 1 680 667 622 | 1 749 395 497 |

Komponent | 2007 | 2008 | 2009 | 2010 | 2011 | 2012 | 2013 |

LANDEPROGRAMMER I ALT |

1 109 427 000 | 1 308 600 006 | 1 303 900 000 | 1 395 818 321 | 1 543 046 687 | 1 680 667 622 | 1 749 395 497 |

FLERLANDEPROGRAMMER |

Omstillingsstøtte og institutionsopbygning | 108 980 000 | 135 700 000 | 166 055 000 | 138 967 000[3] | 173 460 000 | 168 860 000 | 183 845 477 |

Grænseoverskridende samarbejde | 0 | 0 | 0 | 4 921 679 | 5 293 313 | 5 672 378 | 6 059 026 |

STØTTEUDGIFTER |

44 793 000 | 51 950 000 | 47 648 000 | 52 993 000 | 75 000 000 | 80 500 000 | 84 500 000 |

TILSAMMEN |

1 263 200 000 | 1 496 250 006 | 1 517 603 000 | 1 592 700 000 | 1 796 800 000 | 1 935 700 000 | 2 023 800 000 |

Tallene er anført i euro i løbende priser

[1] En ændring af bilag II til forordning (EF) nr. 1085/2006 (IPA) er under udarbejdelse med henblik herpå.

[2] Jf. Resolution 1244/99 udstedt af De Forenede Nationer Sikkerhedsråd.

[3] Heri indgår en nedsættelse på 29 mio. EUR under fødevaresikkerhedsfaciliteten, der vil blive tilbagebetalt i 2011 (14 mio. EUR), 2012 (6 mio. EUR) og 2013 (9 mio. EUR). De midler, der tilbagebetales i disse år, indgår også i skemaet.